### NN 9/2026 (26.1.2026.), Pravilnik o izmjenama i dopunama Pravilnika o letačkoj službi u Oružanim snagama Republike Hrvatske

MINISTARSTVO OBRANE

64

Na temelju članka 9. stavka 4., a u vezi sa stavkom 3. podstavkom 6. istoga članka Zakona o službi u Oružanim snagama Republike Hrvatske (»Narodne novine«, br. 73/13., 75/15., 50/16., 30/18., 125/19., 155/23., 158/23., 14/24. i 136/25.) na prijedlog načelnika Glavnog stožera Oružanih snaga Republike Hrvatske, donosim

PRAVILNIK

O IZMJENAMA I DOPUNAMA PRAVILNIKA O LETAČKOJ SLUŽBI U ORUŽANIM SNAGAMA REPUBLIKE HRVATSKE

Članak 1.

U Pravilniku o letačkoj službi u Oružanim snagama Republike Hrvatske (»Narodne novine«, br. 72/15.) u članku 4. stavku 5. iza riječi: »provode« dodaje se riječ: »vojni«.

Članak 2.

U članku 5. stavku 2. iza podstavka 3. briše se točka i dodaje podstavak 4. koji glasi:

» – operater senzora i naoružanja besposadnih zrakoplovnih sustava.«

Članak 3.

U članku 6. stavak 1. mijenja se i glasi:

»(1) Vojnim letačima sa zvanjem vojnog pilota, navigatora, tehničara-letača i operatera senzora i naoružanja besposadnih zrakoplovnih sustava zapovjednik HRZ-a dodjeljuje odgovarajući letački znak.«

Članak 4.

U članku 10. iza podstavka 2. briše se točka i dodaje podstavak 3. koji glasi:

» – pilote besposadnih zrakoplovnih sustava.«

Članak 5.

U članku 11. podstavak 3. mijenja se i glasi: »vojni nastavnik letenja«.

Članak 6.

U članku 12. podstavak 3. mijenja se i glasi: »vojni nastavnik letenja«.

Iza podstavka 3. dodaje se novi podstavak 4. koji glasi:

» – pilot besposadnog zrakoplovnog sustava«.

Dosadašnji podstavak 4. postaje podstavak 5.

Članak 7.

U članku 15. podstavak 1. mijenja se i glasi: »vojni nastavnik letenja«.

Podstavak 3. briše se.

Dosadašnji podstavci 4., 5. i 6. postaju podstavci 3., 4. i 5.

Članak 8.

Naslov iznad članka 16. i članak 16. mijenjaju se i glase:

»Vojni nastavnik letenja

Članak 16.

(1) Vojni nastavnik letenja je vojni pilot osposobljen za provedbu letačke obuke na određenom tipu vojnog zrakoplova s vojnim pilotima i letačke izobrazbe s učenicima letačima i kandidatima za učenike letače.

(2) Zvanje vojnog nastavnika letenja stječe se na temelju uspješno završenog teorijskog i praktičnog dijela Programa specijalizacije za vojnog nastavnika letenja.

(3) Zvanje vojnog nastavnika letenja dodjeljuje zapovjednik HRZ-a.«.

Članak 9.

Članak 17. mijenja se i glasi:

»(1) Instruktor letenja je vojni nastavnik letenja koji provodi individualni nadzor provedbe svih letačkih zadaća na određenom tipu vojnog zrakoplova.

(2) Zvanje instruktora letenja može steći vojni nastavnik letenja koji ima najmanje 300 sati letenja na ostalim tipovima vojnog zrakoplova u ulozi vojnog nastavnika letenja.

(3) Zvanje instruktora letenja dodjeljuje zapovjednik HRZ-a.«.

Članak 10.

Naslov iznad članka 18. i članak 18. brišu se.

Članak 11.

Iza članka 23. dodaju se članak 23.a i naslov iznad njega koji glase:

»OPERATER SENZORA I NAORUŽANJA BESPOSADNIH ZRAKOPLOVNIH SUSTAVA

Članak 23.a

(1) Operater senzora i naoružanja besposadnih zrakoplovnih sustava je pripadnik Oružanih snaga kojemu je dodijeljeno letačko zvanje operatera senzora i naoružanja besposadnih zrakoplovnih sustava na temelju završene odgovarajuće obuke.

(2) Operater senzora i naoružanja besposadnih zrakoplovnih sustava može steći dodatno letačko zvanje instruktora operatera senzora i naoružanja besposadnih zrakoplovnih sustava na temelju završene odgovarajuće obuke.«

Članak 12.

U članku 25. stavku 2. iza riječi: »navigatori« dodaje se zarez i riječi: »operateri senzora i naoružanja besposadnih zrakoplovnih sustava«.

U stavku 5. riječi: »iz članaka 26. i 27.« zamjenjuju se riječima: »iz članaka 26., 27. i 27.a«.

Članak 13.

Iza članka 27. dodaju se članak 27.a i naslov iznad njega koji glase:

»Kategorije spremnosti operatera senzora i naoružanja besposadnih zrakoplovnih sustava

Članak 27.a

(1) Drugu kategoriju spremnosti stječe operater senzora i naoružanja besposadnih zrakoplovnih sustava na temelju završene obuke za operatera senzora i naoružanja besposadnih zrakoplovnih sustava u skladu s programom obuke za operatera senzora i naoružanja besposadnih zrakoplovnih sustava.

(2) Prvu kategoriju spremnosti stječe operater senzora i naoružanja besposadnih zrakoplovnih sustava druge kategorije spremnosti na temelju završene obuke za operatera senzora i naoružanja besposadnih zrakoplovnih sustava u skladu s programom obuke za operatera senzora i naoružanja besposadnih zrakoplovnih sustava.«

Članak 14.

U članku 30. stavku 1. podstavku 1. riječi: »zrakoplovnoj bazi« zamjenjuju se riječju: »krilu«.

Stavak 5. mijenja se i glasi:

»(5) Uvjerenje o letačkom stažu vojnim letačima koji obavljaju letačke dužnosti na vojnim zrakoplovima iz sastava zrakoplovnog krila izdaje zapovjednik zrakoplovnog krila na godišnjoj razini.«.

U stavku 6. riječi: »Upravi za ljudske resurse« zamjenjuju se riječima: »Upravi za ljudske potencijale«.

Članak 15.

U članku 34. stavku 3. podstavku 2. riječi: » zrakoplovne baze« zamjenjuju se riječju: »krila«.

U stavku 8. riječi: »Upravi za ljudske resurse« zamjenjuju se riječima: »Upravi za ljudske potencijale.«.

Članak 16.

U članku 35. stavku 1. iza riječi: »navigatora«, dodaje se zarez i riječi: »operatera senzora i naoružanja besposadnih zrakoplovnih sustava«.

Članak 17.

U članku 36. stavku 1. podstavku 2. iza riječi: »navigatora« dodaju se riječi »i operatera senzora i naoružanja besposadnih zrakoplovnih sustava«.

Članak 18.

U cijelom tekstu Pravilnika o letačkoj službi u Oružanim snagama Republike Hrvatske (»Narodne novine«, br. 72/15.) naziv: »Hrvatsko ratno zrakoplovstvo i protuzračna obrana« zamjenjuje se riječima: »Hrvatsko ratno zrakoplovstvo«, a pokrata: »HRZ i PZO« zamjenjuje se pokratom: »HRZ«.

Članak 19.

Prilog broj 2 Pravilnika o letačkoj službi u Oružanim snagama Republike Hrvatske (»Narodne novine«, br. 72/15.) mijenja se novim prilogom broj 2 i nalazi se u prilogu ovoga Pravilnika i njegov je sastavni dio.

PRIJELAZNE I ZAVRŠNE ODREDBE

Članak 20.

Dodatno letačko zvanje nastavnika letenja stečeno po provedbenim propisima koji su uređivali letačku službu u Oružanim snagama Republike Hrvatske priznaje se kao dodatno letačko zvanje vojnog nastavnika propisano ovim Pravilnikom.

Članak 21.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/26-02/1
 Urbroj: 512-01-26-2
 Zagreb, 16. siječnja 2026.

Potpredsjednik
 Vlade Republike Hrvatske
 i ministar obrane
 Ivan Anušić, v. r.

PRILOG BROJ 2

IZGLED I OPIS LETAČKIH ZNAKOVA

1. Letački znak pilota

Letački znak pilota izrađuje se iz mesinganog lima debljine 2 mm, s površinskom obradom od 24 karatne pozlate, a sastoji se od temeljnog kvadrata veličine 13 × 13 mm, iz kojeg su razvijena stilizirana krila, širine 66 mm i visine 27 mm. Na temeljnom kvadratu je apliciran prirodni crveni rubin veličine 3,3 × 3,3 mm, a iz stiliziranih se krila razvija posrebrena polukružna kruna od pletera, vanjskog promjera 23 mm i unutarnjeg 18 mm, kao što je prikazano na slici 1. Na poleđini letačkog znaka pilota utiskuje se serijski broj.

![](/files/_web/sluzbeni-dio/2026/134495/images/5354.jpg)

Slika 1. Letački znak pilota

2. Letački znak navigatora i operatera senzora i naoružanja besposadnih zrakoplovnih sustava

Letački znak navigatora i operatera senzora i naoružanja besposadnih zrakoplovnih sustava izrađuje se iz čeličnog lima debljine 2 mm, a sastoji se od temeljnog kvadrata veličine 13 × 13 mm, iz kojeg su razvijena stilizirana krila, širine 66 mm i visine 27 mm. Na temeljnom kvadratu je apliciran prirodni crveni rubin veličine 3,3 × 3,3 mm, a iz stiliziranih se krila razvija kruna u obliku stilizirane busole s pokazivačima strana svijeta (znak orijentacije i navigacije), kao što je prikazano na slici 2. Na poleđini letačkog znaka navigatora i operatera senzora i naoružanja besposadnih zrakoplovnih sustava utiskuje se serijski broj.

![](/files/_web/sluzbeni-dio/2026/134495/images/5347.jpg)

Slika 2. Letački znak navigatora i operatera senzora i naoružanja besposadnih zrakoplovnih sustava

3. Letački znak tehničara-letača

Letački znak tehničara-letača izrađuje se iz čeličnog lima debljine 2 mm, a sastoji se od temeljnog kvadrata veličine 13 × 13 mm, iz kojeg su razvijena stilizirana krila, širine 66 mm i visine 27 mm. Na temeljnom kvadratu je apliciran prirodni crveni rubin veličine 3,3 × 3,3 mm, a iz stiliziranih krila se razvija kruna u obliku stiliziranog zupčanika (znak tehničke struke), kao što je prikazano na slici 3. Na poleđini letačkog znaka tehničara-letača utiskuje se serijski broj.

![](/files/_web/sluzbeni-dio/2026/134495/images/5341.jpg)

Slika 3. Letački znak tehničara-letača

4. Zlatni letački znak pilota

Zlatni letački znak pilota izrađuje se iz mesinganog lima debljine 2 mm, s površinskom obradom od 24 karatne pozlate, a sastoji se od temeljnog kvadrata veličine 13 × 13 mm, iz kojeg su razvijena stilizirana krila, širine 66 mm i visine 27 mm. Na temeljnom kvadratu je apliciran prirodni crveni rubin veličine 3,3 × 3,3 mm, a iz stiliziranih se krila razvija pozlaćena polukružna kruna od pletera, vanjskog promjera 23 mm i unutarnjeg 18 mm, kao što je prikazano na slici 4. Na poleđini zlatnog letačkog znaka pilota utiskuje se serijski broj.

![](/files/_web/sluzbeni-dio/2026/134495/images/5335.jpg)

Slika 4. Zlatni letački znak pilota

5. Počasni letački znak

Počasni letački znak izrađuje se iz mesinganog lima debljine 2 mm, s površinskom obradom od 24 karatne pozlate, a sastoji se od temeljnog kvadrata veličine 13 × 13 mm, iz kojeg su razvijena stilizirana krila, širine 66 mm i visine 27 mm. Na temeljnom kvadratu je apliciran prirodni crveni rubin veličine 3,3 × 3,3 mm, a iz stiliziranih se krila razvija polukružna kruna od tropleta u crvenoj, bijeloj i plavoj boji, vanjskog promjera 23 mm i unutarnjeg 18 mm, kao što je prikazano na slici 5. Na poleđini počasnog letačkog znaka pilota utiskuje se serijski broj.

![](/files/_web/sluzbeni-dio/2026/134495/images/5327.jpg)

Slika 5. Počasni letački znak